Szuzuki Aguri ("japánul":铃木亜久里, Tokió, 1960. szeptember 8.) japán autóversenyző. 1988 és 1995 között a Formula–1-es világbajnokság rendszeres résztvevője volt, ez időszak alatt 88 világbajnoki futamon vett részt, legjobb eredménye egy 3. hely az 1990-es japán nagydíjról. Ezek után a Formula Nippon és az IRL sorozatokban versenyzett. 2006 és 2008 között ő volt a tulajdonosa a Formula–1-ben szereplő Super Aguri istállónak, mely anyagi gondok miatt kényszerült kiállni a sportágból.